Samarqandda avariya sabab 10-avgustga qadar ichimlik suvi yetkazib berishda uzilish kuzatiladi

8-avgustdan 9-avgustga o‘tar kechasi soat 02:10 da Samarqand shahrini ichimlik suvi bilan ta’minlovchi “Cho‘ponota” suv inshootining yuqori bosimli tarmog‘ida favqulotda avariya sodir bo‘lgan. Bu haqda Samarqand viloyati “Suvoqova” DUK shahar filiali ma’lumotlariga asoslanib Zarnews xabar berdi.

“Shu sabab 10-avgust soat 10:00 ga qadar shaharning Siyob, Bog‘ishamol, Sartepa, So‘g‘diyona, Amir Temur, Mikrarayon hududlarida, Samarqand tumanining shahar bilan tutash yerlarida ichimlik suvi yetkazib berishda uzulishlar kuzatiladi. Noqulaylik uchun uzr so‘raymiz”, — deyiladi xabarda.